Patrick Mtiliga genoptræner efter sin ankelskade, men FC Nordsjælland-anføreren forventes ikke i kamp mere i denne sæson.

FC Nordsjælland har hele foråret måttet undvære anfører Patrick Mtiliga, der i februar pådrog sig en brusskade i anklen. Dengang lød meldingen at Mtiliga skulle fire uger på krykker, hvorefter genoptræningen kunne påbegyndes.

Desværre for FCN ser det ikke ud til, at Mtiliga kommer i kamp mere i denne sæson.

- Jeg tror ikke, at han bliver klar i det her forår. Vi håber, at han kan lægge så meget på i løbet af maj, at han kan være top-fit når vi starter op igen efter sommerferien, men jeg tror ikke, at vi ser ham i foråret, siger træner Kasper Hjulmand til bold.dk.

Mads ‘Mini’ Pedersen har i Mtiligas fravær spillet venstre back.